stanford-oval/wikipedia huggingface dataset:
הירי בג'רזי סיטי (2019)
הערות שוליים

↑  ZACHARY EVANS, Perpetrators of Anti-Semitic Jersey City Shooting Had Powerful Bomb Hidden in Van, National Review, ‏13 בינואר 2020
↑  יענקי פרבר, מוויליאמסבורג לניו ג'רזי: באה עם בעלה להקים קהילה ונרצחה בטבח הנורא, באתר בחדרי חרדים, 11.12.2019
↑  ירי במרכול הכשר בג'רזי סיטי: לחמושים היו 300 מחסניות ומטעני צינור, באתר ערוץ 7, 11 בדצמבר 2019
↑  דיווח: אחד המעורבים בירי בג'רזי סיטי פרסם פוסטים אנטישמיים לפני המתקפה, באתר וואלה, 11 בדצמבר 2019
↑  יענקי פרבר, נחשפו פוסטים אנטישמיים של הרוצח מג'רזי, באתר בחדרי חרדים, 18.12.2019
↑  Chafets, Zev (2009-04-03). "Obama's Rabbi". The New York Times (באנגלית אמריקאית). ISSN 0362-4331. נבדק ב-2022-06-11.
↑  תקרית הירי בניו ג'רזי: "המרכול הכשר נבחר כיעד מראש לתקיפה", באתר וואלה, 11 בדצמבר 2019
↑  גבי שניידר, הפיגוע במרכול הכשר: במכוניתם של המפגעים נמצא מטען חבלה עוצמתי, באתר הידברות, ‏14 בינואר 2020
↑  Derick Waller, Jersey City shooting was planned for months, based on hate, investigators say | abc7ny.com, abc7ny.com, ‏13 בינואר 2020
הלוכרומיזם

בכימיה, חומר הלוכרומי הוא חומר המשנה את צבעו בתגובה לשינוי ברמת החומציות. חומרים כאלה משמשים, בין השאר, כאינדיקטורים לרמת החומציות של תמיסות. תגובה זו היא סוג של כרומיזם.
חומרים הלוכרומיים מתאימים לשימוש בסביבות שבהן שינויים ברמות החומציות מתרחשים לעיתים קרובות, או בסביבות בהן השינויים ברמת החומציות הם קיצוניים. חומרים ההלוכרומיים יכולים, למשל, לזהות קורוזיה במתכות.
חלק מהחסרונות של השיטה זו כוללים את התלות ברגישות לצבע של העין האנושית.
דוגמה לחומר שכזה היא הדיו Crystal violet lactone, סוג של דיו לאוקו. בצורת הלקטון שלו הוא חסר צבע, או בעל צבע צהוב חלש, אך בתנאים חומציים המולקולה עוברת פרוטונציה, ומקבלת צבע סגול חזק. דוגמאות נוספות הן פנולפתלאין ותימולפתלאין, חומרים חסרי צבע בתנאים חומציים או נייטרליים, אך בעלי צבע ורוד וכחול (בהתאמה) בסביבה בסיסית.
ראו גם

כרומיזם
אינדיקטור pH
היוזמה הגלובלית לאסתמה

היוזמה הגלובלית לאסתמה (GINA, ג'ינה) היא ארגון שמטרתו המוצהרת היא כתיבת הנחיות רפואיות במשותף עם פקידי בריאות ציבור ואנשי מקצועות בריאות בעולם לצמצום שכיחות אסתמה, תחלואת אסתמה ותמותה מהמחלה. GINA הושק בשנת 1993 כשיתוף פעולה בין המכון הלאומי (האמריקאי) ללב, ריאות ודם, המכונים הלאומיים (האמריקאיים) לבריאות, וארגון הבריאות העולמי.
פעולה

GINA עורכת ביקורת מתמדת של פרסומים מדעיים על אסתמה והיא מובילה בהפצת מידע על הטיפול בחולים עם אסתמה. GINA מפרסמת מקורות מידע כגון הנחיות מבוססות ראיות לניהול אסתמה, ומפעילה אירועים מיוחדים כגון יום האסתמה העולמי. הנחיות GINA, המעודכנות מדי שנה, משמשות את הרופאים ברחבי העולם.
הצהרת ניגוד העניינים

מהצהרת ניגוד העניינים באתר הארגון עולים קשרים פיננסיים אישיים ומחקריים של מרבית אנשי GINA עם יצרני תרופות לאסתמה.
הערות שוליים

↑  "About Us". Global Initiative for Asthma. GINA. אורכב מ-המקור ב-2016-03-04. נבדק ב-7 בפברואר 2012. {{cite web}}:  (עזרה)
↑  Bateman, E. D.; Hurd, S. S.; Barnes, P. J.; Bousquet, J.; Drazen, J. M.; Fitzgerald, M.; Gibson, P.; Ohta, K.; O'Byrne, P. (2008). "Global strategy for asthma management and prevention: GINA executive summary". European Respiratory Journal. 31 (1): 143–178. doi:10.1183/09031936.00138707. PMID 18166595.
↑  Boulet, LP; Fitzgerald JM; Levy ML; Cruz AA; Pedersen S; Haahtela T; Bateman ED. (1 במאי 2012). "Asthma guidelines implementation: a guide to the translation of GINA guidelines into improved care". Eur Respir J. 39 (5): 1220–9. doi:10.1183/09031936.00184511. PMID 22282546. {{cite journal}}:  (עזרה)
↑  Liard, R; Leynaert B; Zureik M; Beguin FX; Neukirch F. (16 באוקטובר 2000). "Using Global Initiative for Asthma guidelines to assess asthma severity in populations". Eur Respir J. 16 (4): 615–20. doi:10.1034/j.1399-3003.2000.16d08.x. PMID 11106201. {{cite journal}}:  (עזרה)
↑  GINA, 2018 DISCLOSURE OF INTEREST INFORMATION, ginasthma.org, ‏2018-12-31
| --- | --- |
בקרת זהויות :  NKC: kn20030813001  VIAF: 136243083   WorldCat (עם VIAF): 136243083
המפלגה הסוציאליסטית (ולונים)

| --- | --- |

 מדינה:  בלגיה
 מנהיגים:  פול מנייט 
 תקופת הפעילות:  1978–הווה (כ־46 שנים)
 אידאולוגיות:  סוציאליזם דמוקרטי 
 מטה:  בריסל
 מיקום במפה הפוליטית:  מרכז- שמאל
 ארגונים בינלאומיים:  מפלגת הסוציאליסטים האירופאים, הברית הפרוגרסיבית, הברית הפרוגרסיבית של סוציאליסטים ודמוקרטים 
 צבעים רשמיים:  אדום 
 נציגויות בפרלמנטים
 הסנאט הבלגי:  9 / 60
 בית הנבחרים:  23 / 150
 הפרלמנט האירופי:  3 / 7518 מושבים מוקצים לבלגיה
 www.ps.be
 
המפלגה הסוציאליסטית (בצרפתית - Parti Socialiste) היא מפלגת שמאל סוציאל-דמוקרטית המייצגת את הקהילה הוולונית בבלגיה, ופונה גם אל המיעוט דובר הגרמנית. לאחר הבחירות שנערכו בבלגיה בשנת 2007 הפכה המפלגה למפלגה הוולונית השנייה בגודלה בבית המחוקקים הבלגי. מנהיג המפלגה הוא אליו די רופו. המפלגה נמצאת לעיתים קרובות בקואליציה, ובשל האופי המפוצל של הפוליטיקה הבלגית, שולטת המפלגה במספר רב של רשויות מקומיות. בבלגיה פועלת לצד המפלגה מפלגה סוציאליסטית נוספת, המפלגה הסוציאליסטית - אחרת, המייצגת את בני הקהילה הפלמית. שתי המפלגות חברות במפלגת הגג של הסוציאל-דמוקרטים האירופאים מפלגת הסוציאליסטים האירופאים.
הלולאה

ערך זה עוסק בספר. אם התכוונתם לאזור עירוני בשיקגו, ראו .
| --- | --- |

 מידע כללי
 מאת:  ניקולס אוונס
 שפת המקור:  אנגלית
 סוגה:  רומן
 הוצאה
 תאריך הוצאה:  1998
 מספר עמודים:  390
 הוצאה בעברית
 הוצאה:  הוצאת הד ארצי
 תאריך:  1999
 תרגום:  עידית פז
 קישורים חיצוניים
 הספרייה הלאומית:  001824276
הלולאה (The Loop) הוא ספרו של הסופר הבריטי ניקולס אוונס, שגם הוא, כמו ספריו האחרים, עוסק בהרי הרוקי שבמערב ארצות הברית, האזור האהוב על אוונס.
בספר זה עוסק אוונס בקונפליקט שבין המצדדים בשמירת הטבע וחיות הבר, זאבים, במקרה זה, לבין מגדלי הבקר. המאבק מתחולל בין אנשי השירות הפדרלי לבין המקומיים, המתנגדים לאכיפת החוק הפדרלי ודוגלים בזכותם לצוד ולהשמיד חיות בר ככל העולה על רוחם. בספר "הלולאה", כמו בקו פרשת המים (ספר), מתגלה בכל עוזו הסכסוך בין שומרי איכות הסביבה למתנגדיהם, אלא ששם נאבקים החוואים, תושבי ההרים, בבעלי ההון והזכויות על המחצבים בניסיון לשמר את הטבע ואת חיות הבר, ואילו כאן המצב הפוך.
תקציר העלילה

בעמק נידח במונטנה מתחדש איום הזאבים על תושבי המקום. כמאה שנים לאחר שהזאבים המקומיים נכחדו כליל, בצייד ובהרעלות שהביאו להרעלת כמות עצומה של חיות בר אחרות וזיהמו את הסביבה לשנים רבות, יוצאת הרשות הפדרלית לשמירת חיות הבר ביוזמה לחידוש אוכלוסייתם בהרי הרוקי. זאבים נושאי משדרים מיובאים מקנדה ומשוחררים לטבע, לרוב זעמם של תושבי המקום, החוששים לרכושם ולחיי ילדיהם. זאב זכר מגיע אל בית חווה מבודד, הורג את כלב הלברדור המנסה לגרשו משם ומאיים על חיי התינוק, נכדו של האיש החזק ביותר בעיירה ובאזור כולו, באק קולדר. קולדר מכריז מלחמה על הזאבים, על נציגי הרשות לשמירת חיות הבר ועל הממשל הפדרלי.
המומחית לזאבים הלן רוס נקראת להשתתף במחקר בתחום התמחותה. תפקידה הוא ללכוד זאבים, לסמנם ולהרכיב להם משדרים, שיאפשרו להתחקות על עקבותיהם ולמנוע, מצד אחד, סכנה לעדרי הבקר ולמשפחות החוואים ומצד שני, לסכל את מאמצי החוואים לחסל את הזאבים. בואה למקום מעורר רגשות מעורבים בין התושבים ונסיונותיה להתקרב אליהם ולרכוש את אמונם אינו עולה יפה בכל המקרים. חוואי אחד משסה בה את הכלבים ובאק קולדר מפעיל עליה את מיטב קסמיו כדי להטותה לצדו, ללא הצלחה. המלכודות שהיא מניחה, תוך ניצול כל הידע והניסיון שצברה, אינן מניבות תוצאות, לתסכולה הרב, אלא שהלן איננה מודעת לפטרון הזאבים, המחבל במלכודותיה כדי למנוע כל התערבות, גם אוהדת ודואגת כשלה, בעולמם הפראי. כך עד שחשדותיה מתעוררים והיא מתחילה לארוב למחבל אפשרי, שאת הסימנים לקיומו הצליחה לאתר. כאשר המארב עולה יפה, היא נדהמת לגלות, שהשבוי שתפסה הוא לא אחר אלא בנו הצעיר של יריבה העיקרי, באק קולדר הגדול. לוק קולדר בן השמונה-עשרה, נער ביישן, מגמגם ונחבא אל הכלים, שם לו למטרה לעקוב אחר הזאבים ולעשות כל שביכולתו להצילם ויהי-מה.
לאחר גילוי חלקו בכישלון המלכודות של הלן, השניים מתקרבים והוא משתכנע לעזור לה במלאכתה ומגלה לה את מקום הזאבים. האישה הצעירה, שאהובה עזב אותה כדי להשתתף בהצלת פליטים באפריקה, והנער המסוגר והבודד, מוצאים הבנה, ריעות ולבסוף גם אהבת אמת, מתוך התרסה כלפי היחס העוין, הרכילות והמאמצים הגוברים והולכים לסכל את כוונותיהם ולהשמיד את הזאבים, ששיאם בהשבתו של צייד זאבים קשיש, שאביו לפניו היה לאגדה במספר הזאבים שחיסל ובאכזריותו הנודעת. האב מת זה כבר ובנו, שלמד ממנו את שיטותיו וירש את אמצעי הקטילה המשוכללים שהמציא, פרש זה שנים אחדות מעבודתו, אך באק קולדר משכנע אותו לשוב, בתוצאות קשות הן לזאבים והן לו עצמו.
על רקע סיפור הזאבים והמאבק נגדם ולמענם, נגללת פרשת שחרורה של אלינור, אשתו הנבגדת של באק קולדר, מכבלי הקשר הריק מתוכן אל בעלה והשותפות, ובעקבותיה הידידות, שהיא יוצרת עם אהובתו האחרונה בשורה, רות מייקלס, בעלת חנות מתנות בעיירה. בד בבד עם התנתקותה ההדרגתית של אלינור מן הנישואים, גם לוק מצליח סוף סוף, במידה רבה הודות לתמיכתה של הלן, להשתחרר מכפיפותו לאביו העריץ והמדכא. כמעט-טרגדיה משלימה את התפוררות המשפחה והעומד בראשה ושארית אוכלוסיית הזאבים, שהייתה קרובה להכחדה בשנית, ניצלת לאחר השגת פשרה בין כל הגורמים.
הספר יצא בעברית ב-1999 בהוצאת הד ארצי, בתרגום עדית פז.
הוגו סטריני

| --- | --- |
אין תמונה חופשית
 לידה:  7 בדצמבר 1857 לנדיאלטוטי, הונגריה 
 פטירה:  27 במרץ 1909 (בגיל 51) בודפשט, האימפריה האוסטרו-הונגרית 
 שם לידה:  Stern Hugó 
 מקום לימודים:  אוניברסיטת אטווש לוראנד (1880) 
 
הוגו סטריני (במקור שטרן, בהונגרית: Szterényi Hugó; לנדיאלטוטי 7 בדצמבר 1857 – בודפשט, 27 במרץ 1909) היה דוקטור לפילוסופיה הונגרי-יהודי, מינרלוג, סופר במדעי הטבע, מורה בקולג'. הוא אחיו הגדול של יוז'ף סטריני הפוליטיקאי.
ביוגרפיה

סטריני נולד במרכז טרנסדנוביה (מערב הונגריה) בכפר קטן קרוב לאגם בלטון, האגם הגדול באירופה. אביו, אלברט שטרן קיבל משרת רב ראשי באויפשט (אז יישוב מצפון לעיר פשט, היום רובע 4, חלק מבודפשט), אמו הייתה יוליה פאסל. הוא סיים את לימודיו בתיכון בבודפשט וגם את לימודיו באוניברסיטה שם. בשנים 1880–1884 עבד לצד פרופסור יוז'ף סבו במחקרי מינרלוגיה. בשנת 1881 השלים את הבחינות להוראת מדעי הטבע והכימיה. בשנים 85–1884 הוא היה מורה בית ספר הריאלי בעיר קצ'קמט; הוא לימד לאחר מכן במשך שלוש שנים בתיכון בארד ובמשך שנתיים בבית הספר התיכון בסקשפהרוואר. בשנת 1891 קיבל משרה בבודפשט בגימנסיה הראשית של רובע 7. הוא נסע הרבה לחו"ל כדי ללמוד במוזיאוני הטבע, כמו גם להכיר גם את תנאי הלימוד בבתי הספר התיכוניים בכלל.
קריירה

סטריני כתב מספר מאמרים במינרלוגיה, דידקטיקה ופדגוגיה, כולל בכתב העת למדעי הטבע בהונגריה (כמה המאמרים בשנים 1880–1899) וכן ב"כתב העת בתמונות למשפחה" על ערכם של קרני השמש (1885-86). לספר השנה של אגודת פרנץ קלציי (1886-87), לעלון בית הספר התיכון בארד (1888) (מה התלמיד צריך לבחון בטבע?), למגזין המקצועי "הכלכלה הלאומית ההונגרית" (בעניין סוגיית הנפט וכו'); הוא היה העורך הראשי של החלק המינרלוגי של לקסיקון פאלאס הגדול וחיבר בו ערכים רבים; הוא היה גם עיתונאי ועמית של היומון פשטי הירלאפ (Pesti Hírlap), כלומר חדשות פשט.
עבודותיו

הם בנושא: בוטניקה, זואולוגיה, כימיה, מדעי הטבע, מינרלוגיה, גבישים, אלקטרוכימיה ועוד.
Az Ó-Sopot és Dolnya-Lyubkova (Krassó-Szörénymegye) között levő terület eruptiv kőzetei. 2 kőnyom. táblával. Bpest, 1883. (A m. kir. Földtani-Intézet Évkönyve VI.
A chemia elemei. IV. oszt. Számos szöveg-rajzzal. Bpest, 1889. (Hankó Vilmossal. 2. kiadás. U. ott, 1896.).
Természettudományi olvasmányok. U. ott, 1890. Számos rajzzal. (Hankó Vilmossal. 2. kiadás 1906. Második sorozat 1908. U. ott).
Ásványtan a gymnasium felsőbb osztályának használatára. 149 képpel. U. ott, 1891. (2. kiadás. 1896., 3. k. 1899., 4. k. 1903., 5. k. 1907. U. ott).
Kristályminták az Ásványtanhoz a gymnasium IV. oszt. használatára. 3 lapon 26 minta. U. ott, 1892. (3. kiadás 1898., 4. k. 1900., 5. k. 1907. U. ott).
Ásványtan polgári fiúiskolák használatára. 67 képpel. U. ott, 1892. (2. k. 1900., 3. k. 1903., 4. k. 1904., 5. k. 1907., 6. k. 1907. U. ott).
Ifjúsági olvasmányok a természet köréből. U. ott, 1890., 1892., 1894. Három kötet. Tüll Ö. rajzaival.
Növénytan, a középiskolák felsőbb osztályainak használatára, úgyszintén a tanítóképző intézetek számára. 9 színes táblával és 313 képpel a szövegben. U. ott, 1896. (2. kiadás 1898., 3. k. 1902., 4. k. 1903., 5. k. 1904., 6. k. 1908. U. ott.).
Apróságok a természettudományok köréből. U. ott, 1896., 1898., 1900. Három kötet. (Iparosok Olvasó Tára II. 10. IV. 1.).
Hasznos olvasmányok. U. ott, 1897. (Iparosok Olvasótára III. 9-10. Többekkel).
Az iparban szereplő ásványok. Első sorozat: A kőszén, A petroleum. Második sorozat: A grafit. Az Asbest. U. ott, 1897., 1899. Két kötet. (Iparosok Olvasótára III. 1. V
Olvasmányok az ipar, chemia és természettud. köréből. U. ott, 1898. (Hankó Vilmossal).
Mesterséges indigo. U. ott, 1898. (Külön ny. a Természettud. Közlönyből).
Az electrochemia mai szerepe. U. ott, 1899. (Külön ny. a Természettud. Közlönyből).
Természetrajz. A középiskolák alsó osztályai számára. (Az I. és II. osztály számára). 251 képpel és 10 színes táblával. U. ott, 1899., 1900. Két kötet. (I. 2. k. 1903., 3. k. 1904., 4. k. 1906., 5. k. 1908. II. 2. k. 1904., 3. k. 1906. U. ott).
Állattan. A középiskolák felsőbb oszt. számára, úgyszintén tanítóképzőintézetek használatára. Nyolcz színes táblával és 540 képpel a szövegben. U. ott, 1902. (2. k. 1904., 3. k. 1907. U. ott).
Állattan. Polgári fiú- és polgári leányiskolák számára. 6 színes táblával és 190 rajzzal a szövegben. U. ott, 1902. (2. k. 1904., 3. k. 1907. U. ott).
Növénytan. Polgári fiú- és polgári leányiskolák számára. 6 színes táblával és 220 képpel a szövegben. U. ott, 1902. (2. k. 1903., 3. k. 1906., 4. k. 1908. U. ott).
ראו גם

A budapesti I. kerületi M. Kir. Állami Verbőczy István Reálgimnázium (Főgimn.) összes tanárainak és irodalmi vagy művészeti tevékenységet kifejtő végzett növendékeinek lexikona. [Összeáll. Baumgartner Alajos]. Bp., 1927. Budai Könyvnyomda.
Sziklay János: Dunántúli kulturmunkások. A Dunántúl művelődéstörténete életrajzokban. Bp., Dunántúli Közművelődési Egyesület, 1941.
Magyar életrajzi lexikon I-II. Főszerk. Kenyeres Ágnes. Bp., Akadémiai Kiadó, 1967-1969.
Magyar zsidó lexikon. Szerk. Ujvári Péter. Bp., Zsidó Lexikon, 1929.
A Pallas nagy lexikona, az összes ismeretek enciklopédiája. 1-16 k. (17-18. pótk. Szerk. Bokor József). Bp., Pallas-Révai, 1893-1904.
Somogyi életrajzi kislexikon. Összeáll. Hódossy Ferencné, Hajdó Lászlóné. Kaposvár, Somogy Megyei Levéltár-Somogy Megyei Pedagógiai Intézet, 1981.
Somogyi Helikon. A somogymegyei származású, vagy Somogyban több-kevesebb ideig lakó, vagy legalábbis Somoggyal kapcsolatban működő költők, írók és művészek lexikona. Szerk. Hortobágyi Ágost. Kaposvár, Szerző, 1928.
Új magyar életrajzi lexikon. Főszerk. Markó László. Bp., Magyar Könyvklub.
בתרגום לעברית (לפי הסדר):
המחוז הראשון בבודפשט. לקסיקון של כל המורים והתלמידים לתארים מתקדמים של בית הספר התיכון הריאלי הממלכתי לפעילות ספרותית או אמנותית. 1927.
יאנוש סיקלאי: עובדי תרבות טרנסדנובית. ההיסטוריה התרבותית של טרנסדנוביה בביוגרפיות. 1941.
לקסיקון ביוגרפי הונגרי. 1967-1969.
לקסיקון יהודי הונגרי. אד. פטר אויווארי. לקסיקון יהודי, 1929.
פאלאס לקסיקון הגדול, אנציקלופדיה של כל הידע. 1-16 ק.
לקסיקון ביוגרפי של מחוז שומודי. שתף פעולה. 1981.
שומודי הליקון. זהו לקסיקון של משוררים, סופרים ואמנים ממוצא מחוז שומודי, שחיו בשומודי פחות או יותר זמן, 1928.
לקסיקון ביוגרפי הונגרי חדש. מועדון הספרים ההונגרי.
לקריאה נוספת

חייהם ועבודותיהם של סופרים הונגרים Szinnyei József: Magyar írók élete és munkái X. (Ótócska–Popea). Budapest: Hornyánszky. 1905
הוגו סטריני (שטרן) מינרלוג, מורה וסופר Szterényi (Stern) Hugó mineralógus, középiskolai tanár és író Somogy Portál
מוזיאון ספרותי פטפי
לקסיקון יהודי הונגרי. הוגו סטריני.
הערות שוליים

↑  Halálesetet bejegyezve a Bp. II. ker. állami halotti akv. 650/1909. folyószáma alatt.
| --- | --- |
בקרת זהויות :  GND: 1051834791  ISNI: 0000 0000 7938 1416  NTA: 266298567  VIAF: 121513458   WorldCat (עם VIAF): 121513458
המטבח הדני

קציצות מטוגנות מן המטבח הדני, דומות לקציצות המוגשות במטבח האשכנזי
המטבח הדני מורכב באופן מסורתי ממרכיבים המתאימים למזג האוויר הקר והלח של דנמרק. בדנמרק קיימת תעשייה חקלאית ענפה, הכוללת בין היתר ייצור מוצרי חלב, שעורה, תפוחי אדמה, שיפון, סלק, חסה, פירות יער ופטריות. דנמרק מוקפת ים בשלוש מארבע רוחות השמיים, ועל כן לא מפתיע כי גם דגה ממלאת תפקיד חשוב במטבח. המטבח הדני, בשל הקרבה התרבותית והאקלימית לשאר מדינות סקנדינביה, גם דומה מאוד למטבח הסקנדינבי; אך דומה גם למטבחי מדינות מזרח אירופה. ההיסטוריה הייחודית של דנמרק השפיעה אף היא על דמותו של המטבח הדני.
בופסנדוויץ' מהווה מאכל בשר, דוגמה מוקדמת להמבורגר. רוד פלסה הוא נקניק חזיר נפוץ.
בין סוגי מאכלי הדגים הפופולריים בדנמרק, ראוי להזכיר עיבודים שונים של מליח ואת השימוש בביצי דג הפיקה (stenbider באנגלית Lumpfish), שאותן מגישים על ביצה קשה, בין היתר בסמרברד (smørrebrød) - כריך פתוח מלחם שיפון כהה, מאכל דני מסורתי.
המאפים המתוקים הדנים מפורסמים בעולם כולו, אם כי כנראה מקורם לא בדנמרק, אלא באופה שהגיע מווינה לדנמרק (ואכן, בדנית הם נקראים wienerbrød, לחם וינאי). באנגלית ובמספר שפות נוספות נקראים מאפי שמרים אישיים "Danish" (דניש).
עקב הדמיון למטבחים הסקנדינביים האחרים כמו גם למטבח הגרמני, אין מאכלים שניתן לכנותם מאכלים דנים מובהקים, אחד כזה לדוגמה הוא גריסים אדומים, האהוב בגרמניה, דנמרק ושוודיה.
הוקי רצפה

משחק הוקי רצפה בגרמניה
הוקי רצפה (באנגלית: Floor hockey) הוא משחק ספורטיבי הדומה להוקי קרח, ממנו התפתח.
במשחק משחקות שתי קבוצות, המורכבות מ-5 שחקנים ושוער אחד. את המשחק נהוג לשחק על משטחי רצפה שטוחים, כגון מגרשי כדורסל כאשר השחקנים נוהגים ללבוש נעלי ספורט. השחקנים משתמשים במקלות מעוקלים כדי לשלוט בדיסקית במטרה לחבוטה לעבר שער הקבוצה היריבה ולהבקיע שערים. המטרה של כל קבוצה היא להבקיע את הדיסקית/כדור לשער של הקבוצה היריבה באמצעות המקל בלבד. הקבוצה אשר חבטה את הדיסקית/כדור יותר פעמים לתוך שער הקבוצה היריבה היא המנצחת.
המשחק נפוץ בעיקר באמריקה הצפונית (ארצות הברית וקנדה) ובאירופה.
ציוד

לכל שחקן יש מקל (נהוג לשחק עם המקלות הסטנדרטיים של משחקי הוקי שדה, הוקי קרח, במקלות בנדי, או במקלות פלסטיק קלי משקל). במשחק לא נהוג תמיד לשחק באמצעות ציוד מגן.
ציוד השוער כולל קסדה עם רשת למיגון הפנים, מגן גרון, מגן חזה, מגני רגליים ו"מכנס" שמגן על הברכיים והירכיים.
בנוסף לכך נהוג להשתמש בדיסקית (Puck), או בכדור פלסטיק קל משקל, ובשני שערים.
כללים

במשחק הוקי רצפה משתתפות 2 קבוצות המונות 6 שחקנים כל אחת: 5 שחקני שדה ושוער אחד. המשחקים נערכים על מגרשים שטוחים בגודל 29 מטרים על 15 מטרים. המטרה של כל קבוצה היא להבקיע את הדיסקית/כדור לשער של הקבוצה היריבה באמצעות המקל בלבד. הקבוצה אשר חבטה את הדיסקית/כדור יותר פעמים לתוך שער הקבוצה היריבה היא המנצחת.
השוערים רשאים להשתמש בכל אמצעי אפשרי כדי לעצור את הדיסקית/כדור (עם הגוף, הכפפות, או עם המקל שלהם).
משחק הוקי רצפה נמשך שתי מחציות בנות 20 דקות כל אחת, כאשר ישנה הפסקה בת 10 דקות בין המחצית הראשונה למחצית השנייה. אם בתום המחציות לא הושגה הכרעה, מתקיימת הארכה בת 5 דקות, שנערכת בשיטת "שער זהב" - הקבוצה הראשונה להבקיע בהארכה מוכרזת כמנצחת. אם המשחק לא הוכרע לאחר ההארכה, מתקיים דו-קרב מכות עונשין.
שעון המשחק נעצר במקרים של הבקעת שער, עבירה, פסק זמן, או אירוע חריג אחר. המשחק מתחדש בכדור ביניים (Faceoff) במרכז המגרש (שני כדורים בכל צד של המגרש ואחד מרכזי).
כללים > עבירות

על העבירות שלהלן השחקן שביצע את העבירה יוצא מהמשחק לשתי דקות:
Tripping - לגרום לשחקן יריב למעוד או ליפול באמצעות המקל.
Hooking - משיכת שחקן יריב מאחור באמצעות מקל ההוקי.
Slashing - מכה לכוון יריב באמצעות מקל היורד מלמעלה כלפי מטה, גם אם המקל לא פגע ביריב.
Interference - חסימת התקדמותו של שחקן יריב אשר לא מחזיק בדיסקית/כדור.
High Sticking - המקל בו מחזיק השחקן עולה מעל לגובה המותניים שלו בכל שלב במהלך המשחק.
Cross Checking - דחיפת היריב באמצעות המקל.
Checking from behind - כניסת גוף בגוף בגבו של יריב שלא רואה את הפוגע ולא יכול להתגונן.
ראו גם

הוקי
הוקי שדה
המטבח ההולנדי

דונאט הולנדי - מאכל הולנדי מסורתי המכונה אוליבולן ("כדורי שמן")
המטבח ההולנדי מושפע מההיצע החקלאי של הולנד ומההיסטוריה של המדינה. הוא מוגבל יחסית בהיצע המאכלים שלו ומאופיין בצריכה רבה של ירקות לעומת בשר ובמאכלים מלאים גדולים. בשל העבר הקולוניאליסטי של הולנד קיימות השפעות מ"איי הודו המזרחיים ההולנדיים", כפי שנקראה אינדונזיה בעבר. השפעת המטבח האינדונזי ניכרת בתיבול המקובל בדרום-מזרח אסיה (על מאכלים הולנדיים "מסורתיים") ובהחדרת מאכלים אינדונזיים מסורתיים לתפריט ההולנדי, בייחוד הנאסי גורנג, אורז מטוגן עם בשר עוף או חזיר או ארוחות "רייסטאפל" (מילולית: שולחן אורז, מספר מנות קטנות הנאכלות עם קדרת אורז מרכזית). מסעדות מזון מהיר רבות מגישות אוכל אינדונזי כחלק משירות המשלוחים שלהן.
ההיצע החקלאי המקומי - חלב, חמאה, גבינה ודגים - ממלאים תפקיד חשוב במטבח ההולנדי המסורתי. בין הגבינות ההולנדיות הידועות, ניתן למנות את האדם (Edammer) בורנקאס, ליידן ואת הגאודה (Gouda, מבוטאת בהולנדית "חאודה").
מבחינה היסטורית, קיימות מעבר להשפעות הגאוגרפיות, גם השפעות רבות של המטבח הצרפתי, בעיקר על מטבחם של בני האצולה ההולנדית החל מן המאה ה-15, ששאף להידמות ל"מטבח העילית" הצרפתי, ה-Haute cuisine.
סטמפוט עם כרוב עלים ועם נקניקיית רוקוורסט
עם זאת, בקרב פשוטי העם, המאכל הלאומי הוא הסטמפוט, מחית תפוחי אדמה וירקות. גרסאות נפוצות לסטאמפוט הן עם כרוב חמוץ (zuurkool) ונקניקיית רוקוורסט – נקניקיית חזיר מעושנת – או עם כרוב עלים (הולנדית: Boerenkool) או גזר, בצל, נקניקיה וקוביות קותל חזיר. ירקות נפוצים נוספים בהם משתמשים לסטאמפוט הם האנדייבי (אנ') (סוג של עולש) וסוגים שונים של כרוב. מאכל אופייני אחר למטבח ההולנדי הוא מרק אפונה (erwtensoep או "סְנֶרְט", snert) שדומה במרקמו הסמיך לתבשיל, אותו מכינים מגרגרי אפונה מיובשים שהושרו במים במהלך הלילה, קוביות נקניק או קותל חזיר וחתיכות תפוחי אדמה. מאכלים אלה מוגשים בעיקר בחורף או כשמזג האוויר קר. קינוח נפוץ הוא עוגת ארוחת בוקר.
מזון מהיר נפוץ, הנמכר בעגלות או דוכני רחוב כולל "קרוקטים" (kroket) - מגוון מיני בשר טחון או קצוץ המעוצבים ככדור או כסיגר, מצופים בשכבת ביצה ופירורי לחם ומטוגנים בשמן עמוק; צ'יפס (friet) מטוגן טרי הנאכל עם שפע מיונז; דג הרינג מעושן ופנקייקים קטנים (Poffertjes).
ביטרבאלן הוא מאכל בשרי נפוץ.
קינוח פלה ידוע מהמאה ה-13.
הירונימוס פרנקן הראשון

| --- | --- |
הירונימוס פרנקן הראשון, דיוקן עצמי
הירונימוס פרנקן הראשון, דיוקן עצמי
 לידה:  סביב 1540 הרנטלס, בלגיה 
 פטירה:  1 במאי 1610 פריז, ממלכת צרפת 
 תחום יצירה:  ציור 
 זרם באמנות:  רנסאנס 
 
הירונימוס פרנקן הראשון או הירונימוס פרנקן האב (בצרפתית: Hieronymus Francken I; סביב 1540 בהרנטלס – 1610 בפריז) היה צייר פלמי וחבר חשוב במשפחת האמנים פרנקן. לאחר הכשרתו באנטוורפן הוא היה פעיל בעיקר בצרפת, שם הפך לצייר בחצר המלוכה. יצירותיו מתאפיינים בחבורות אנשים אלגנטיות ודמויות רוקדות, מוזיקאים ואנשי חצר, בישרו את התפתחות הז'אנר זה במאה ה-17.
ביוגרפיה

הירונימוס פרנקן נולד בהרנטלס כבן של ניקולאיס פרנקן, צייר מהרנטלס. לימים התיישב אביו באנטוורפן והיה ככל הנראה המורה הראשון שלו. אחיו פרנס פרנקן הראשון ואמברוסיוס פרנקן שניהם הפכנו לציירים מצליחים.
הביוגרף המוקדם של המאה ה-17 קארל ואן מנדר, התייחס אליו שלוש פעמים באמצעות שמות שונים – אירון פרנקן ואן הרנטאלס, אירון ורנקס, ואירון פרנקן. פרנקן היה תלמידו של פרנס פלוריס. הוא כנראה עבד עם פלוריס בראשית שנות ה-60. לא ברור אם הוא נסע לאיטליה לאחר הכשרתו באנטוורפן. נסיעה כזאת נרמזת על ידי עבודתו משנת 1565 המתארת סצנה מהקרנבל של ונציה.
בשנים 1566–1572 הוא היה בצרפת, שם היה אחד מהאמנים שהועסקו בקישוט ארמון פונטנבלו. קורנליוס פלוריס, האדריכל באנטוורפן (אחיו של פרנס פלוריס), שלח את בנו לפריז בשנת 1568 להתאמן עם הירונימוס פרנקן הראשון. הירונימוס הפך לאמן בפריז בשנת 1570 ואזרח צרפתי בשנת 1572. בשנת 1571 הוא חזר לאנטוורפן לסיים עבודה שנותרה לא גמורה על ידי פרנס פלוריס שנפטר בשנת 1570. בשנת 1574 הוא תועד באנטוורפן.
בשנת 1571 הוא שיתף פעולה עם אחיו הצעיר פרנס בעבודה הגדולה של טריפטיך מגי. הנושא את המונוגרמה שלו ושל אחיו הצעיר פרנס. האחים כללו דיוקנאות עצמיים בפרופיל: הירונימוס בצד שמאל ופרנס בצד ימין של הטריפטיך. משנת 1578 ועד מותו חי הירונימוס בפריז ובפונטנבלו. בשנת 1578 התחתן הירונימוס בפעם השנייה. אשתו השנייה הייתה פרנסואז מיראיל, לזוג היו שבעה ילדים. בשנת 1619 תועדו ארבעה מילדיו שהם עדיין בחיים. בתו איזבלה הייתה ציירת סצנות היסטוריות וז'אנר. הוא הצליח בעסקיו, ומכר את עבודותיו לחוגים מהמעמד הבינוני הגבוה. ייתכן שהוא גם הפעיל עסק צדדי כסוחר אמנות.
הירונימוס מונה לצייר חצר המלכות בצרפת בשנת 1594. שירותו בחצר המלך בצרפת כבר החל לפני מועד זה. במהלך הקריירה שלו הוא שירת מספר רב של מלכים ומלכות כולל לואיז דה לוריין (בשנת 1578, 1587 ו-1588), הנרי השלישי מצרפת (בשנת 1583), המלכה האם קתרין דה מדיצ'י (בשנת 1586, 1600 ו-1603) והנרי הרביעי מצרפת (בשנת 1603 ו-1610) וכן מארי דה מדיצ'י (בשנת 1603). קרוב לסיום חייו, בשנת 1607, היירונימוס הועלה לדרגת אצולה והיו צריכים להתייחס אליו כאל "אציל, צייר למלך".
הירונימוס פרנקן היה המורה של אברהם בלומרט במהלך שהותו הקצרה של בלומרט בפריז ופונטנבלו משנת 1581 עד 1583.
יצירתו

הירונימוס פרנקן צייר יצירות דתיות, קלסיות שתאמו לחלוטין את הטעם של המאה ה-16. הוא גם צייר יצירות אלגוריות וקבוצות רקדנים בחצר המלוכה. יחד עם יצירתו של לודוויק טופוט, קומפוזיציות אלה של קבוצות דמויות אצילים רוקדות, מוזיקאים ואנשי חצר, בישרו את התפתחות של ז'אנר זה במאה ה-17, במיוחד ביצירת אחיינו פרנס פרנקן השני.
הוא גם צייר דיוקנאות. דיוקן עצמי נשמר וכן הוא כלל דיוקנאות עצמיים בציורים שונים שביצע. בשנת 1602 רשם הירונימוס דיוקן קבוצתי של הסוחרים הבכירים, קציני העיר בפריז.
ציוריו הם בסגנון מניריסטי אלגנטי ומאחדים אלמנטים מסגנונות אנטוורפן, איטלקים (בעיקר ונציאנים) וצרפתים, אם כי השפעת של סגנון פונטנבלו היא הבולטת ביותר.
הירונימוס זכה לשבחים רבים בזכות רישומיו האנטומיים, כפי שרואים בסדרת ההדפסים של פיליפ גאלה שפורסמה תחת הכותרת Instruction et fondements de bien pourtraire. סביר להניח שהוא גם עשה רישומים להדפסים.